|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-132/2015-02/5  28.10.2015. године  Немањина 22-26  Б е о г р а д |

**Одговор 3 на захтев за додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам  **Одговор 3** на захтев за додатним информацијама или појашњењима у вези са припремањем понуде за јавну набавку ''Услуге транспорта'', ЈН МВ-35/2015:

**ПИТАЊЕ БРОЈ 1:**

Да ли се очекује извоз намештаја и експоната у Србију и поновно враћање истих у Милано, или само изноз робе из Италије у Србију?

**ОДГОВОР БРОЈ 1:**

Потребно је извршити само транспорт на релацији Милано – Београд. Очекује се само извоз из Италије у Србију.

**ПИТАЊЕ БРОЈ 2:**

Да ли на месту утовара има довољно просторног капацитета за паковање робе?

**ОДГОВОР БРОЈ 2:**

Да, на месту утовара има довољно просторног капацитета за паковање робе.

**ПИТАЊЕ БРОЈ 3:**

Замолили бисмо за информацију о вредности робе?

**ОДГОВОР БРОЈ 3:**

Процењена вредност робе је око 90.000 евра.

Напомена: Ова питања и одговори чине саставни део конкурсне документације за јавну набавку ЈН МВ 35/2015.